Vita:Szkepticizmus

message: Amikor az erősen kétségbe vonható állítások kritikusait szkeptikusként jellemezzük, akkor ez csak a tudományos szkepticizmus tekintetében való állásfoglalásukra utal.
A szkeptikus kifejezést ma olyan személyre is használják, aki egy adott szituációban bírálóként lép fel, gyakran a kritikai gondolkodás és a tudományos módszer (azaz, a tudományos szkepticizmus) elveit alkalmazva, hogy egy állítás vagy módszer lehetséges tévedéseit kimutassa. A szkeptikusok a tapasztalati bizonyítékot tartják igazán fontosnak, mert ez kínálja talán a legbiztosabb módszert egy állítás érvényességének megállapítására.
És akkor mit mondunk az olyan emberre, aki a tudománnyal szemben szkeptikus? Szóval, nehéz ügy. Maradhat a cikkben szerintem, de azért problémás egy kicsit. ♥♥♥: Gubb   ✍    2006. február 21., 22:54 (CET)
Igazából én azt nem hívnám szkeptikusnak, aki a "tudományban" kételkedik, de ezt a mondatot kicsit bonyolultnak érzem itt fent... keverjük a hétköznapi és irodalmi használatát a szónak itt, nem? -  tothaa
Szerintem a hétköznapi ("kételkedő", "kívülálló") és a khmm dogmatikus ("tudományos szkepticizmus") használatát keverjük, de hogy keveredik valami, az többé-kevésbé sejthető. De nem tudom, hogy lehetne javítani, ezért nem tettem.  ♥♥♥: Gubb   ✍    2006. február 21., 23:32 (CET)
Olvasom, hogy: "A mozgalmat támogatja Vágó István, Vizi E. Szilveszter,...", s itt megakadtam: nem korrigálom, de ide a vitalapra le kell írnom, hogy Vizi E. Szilveszter minimum kétséges, hogy ezt a mozgalmat támogatná a maga, sokak által erősen vitatott, ellentmondásos megnyilvánulásai miatt. Lásd pl. ezt a cikket: Hit és tudás, avagy a tudós szerény rácsodálkozása az Új Ember oldalain :-((( – BeR vita 2007. december 22., 14:33 (CET)
------------------ áthozva a Tudakozóról ---------------------------------

message: Mit jelent az a szó, hogy szkeptikus?
replies: text: --89.223.186.3 (vita) 2009. október 15., 15:38 (CEST)
Az Értelmező kéziszótár szerint: kételkedő, hitetlenkedő, illetve a szkepticizmus követője. A szkepticizmus "A valóság megismerésének lehetőségében kételkedő filozófiai irányzat." Az Idegen szavak és kifejezések szótára még hozzáteszi ezt: a szkeptikus a "mindenben kételkedő, semmiben sem hívő", a szkepticizmus pedig "idealista ismeretelméleti irányzat, amely tagadja, hogy a tudatunktól független valóságról megbízható ismereteket szerezhetünk". Vagyis a nézet hívei azt mondják, hogy a körülöttünk levő világ egy olyan rendszer, amelyet mi objektíve nem vagyunk képesek látni, megismerni, mivel a megismerésére irányuló törekvéseink és módszereink kikerülhetetlenül tartalmazzák a mi emberi létünk sajátosságait, az érzékelésünk természetének az objektivitást eltorzító jegyeit, ráadásul minden megismerési próbálkozás emberi természetünkből fakadó előítéleteket is tartalmaz, amelyek eltorzítják a valóság megismerni szándékozott valódi jellegzetességeit.
Ennek az elméletnek egy gyakorlatban is felfogható példája az, hogy az emberi szem az elektromágneses hullámoknak csak egy nagyon kis tartományát képes érzékelni, így mi minden tárgynak azt a képét látjuk, amely az általa a látható fény tartományában visszavert sugarakból rajzolódik ki. Ha mi az infravörös vagy a röntgenhullámokat látnánk, minden körülöttünk levő dolognak egészen más képét látnánk. Így a világ tökéletesen objektív, torzításmentes megfigyelésére már fiziológiailag is eleve alkalmatlanok vagyunk.
A hétköznapi szóhasználat nem az általános filozófiai elmélkedést tartalmazza, hanem ilyen értelemben szkeptikus gondolkodású az az ember, aki csak kikezdhetetlen bizonyítékok alapján fogadja el a világ jelenségeit, azok magyarázatát, és igyekszik az előítéleteket, a világ működésébe vetett hitet kizárni magából. Vagy még egyszerűbb esetben szkeptikus az, aki például az itt-ott leírt esetek ellenére sem hisz a telepátiában, és gondosan elvégzett, ellenőrizhető kísérletek eredményeitől hagyná csak magát meggyőzni a jelenség létezéséről. Vagy ha egy kormány kijelenti, hogy végleg felszámolja a közigazgatásban elszaporodott korrupciót, akkor valaki ezt a hírt szkeptikusan fogadja, amikor az mondja, hogy "hiszem, ha látom". A szkeptikus tulajdonképpen ellentéte a hiszékenynek, a hívőnek vagy a könnyen meggyőzhetőnek. - Orion 8 vita 2009. október 15., 17:10 (CEST)
thread_title:  Szkeptikus 

message: A tudományos szkepticizmust külön cikkben kellene tárgyalni a filozófiai szkepticiznmustól. Egyrészt ezek csak homonim módon elnevezett (tehát csak elnevezésükben közös) irányzatok, azonban tartalmilag ellentétesek (egy ókori szkepticista James Randit simán dogmatikusnak nevezte volna. A szkepticizmus kételkedik a világ megismerhetőségében és az olyan alapelvekben, mint a logikai törvények; a "tudományos szkepticisták" pedig épp ellenkezőleg, erre építik világnézetüket). A potenciális tartalom bősége (az ókori szkepticizmusról és a "tudományosról" is regényhosszú cikk>ek<et lehet írni) pedig technikailag is indokolja a különválasztást.  ♥♥♥ Gubbubu12 ✍  2014. április 28., 10:54 (CEST)
thread_title:  Különválasztás